Täydelliset naiset (3. tuotantokausi)

Täydellisten naisten kolmatta tuotantokautta alettiin esittää Yhdysvalloissa 24. syyskuuta 2006 ja se jatkui 20. toukokuuta 2007 saakka. Kausi koostuu 23 jaksosta. Tuotantokauden pääosassa ovat jälleen Wisteria Lanen asukkaat Susan Mayer, Lynette Scavo, Bree Hodge, Gabrielle Solis ja Edie Britt. Mary Alice Young jatkaa sarjan kertojana, paitsi jaksossa ”Pokerinaamat” (My Husband, the Pig), jossa kertojana toimii Rex Van de Kamp. Tämän kauden mysteeri koskee Breen uutta aviomiestä Orson Hodgea.

Täydellisten naisten kolmatta tuotantokautta esitettiin edellisten kausien tapaan ABC:llä sunnuntai-iltaisin kello 21.00. Suomessa Nelosella kauden esittäminen aloitettiin maanantaina 17. syyskuuta 2007 kello 21.00. Tavallisten jaksojen lisäksi Yhdysvalloissa esitettiin kaksi erikoisjaksoa, joissa pohjustettiin kauden tapahtumia. Jaksot esitettiin 3. syyskuuta 2006 ja 1. huhtikuuta 2007. 

Sarjan katsojaluvut laskivat huomattavasti kolmannen kauden aikana, sillä lähes neljännes katsojista katosi kauden aikana. Katsojakadosta huolimatta sarja pysyi kymmenen katsotuimman ohjelman joukossa. Tuotantokausi keräsi keskimäärin 17,5 miljoonaa katsojaa jaksoa kohden.

Kausi julkaistiin DVD:nä Suomessa 7. maaliskuuta 2008.

 Tuotanto 
Kolmannella kaudella Marc Cherry palasi sarjan pyörittäjäksi ja vastaavaksi tuottajaksi. Hän alkoi jälleen myös kirjoittaa jaksoja. Michael Edelstein ja Tom Spezialy – jotka työskentelivät vastaavina tuottajina ensimmäisellä ja toisella kaudella – eivät palanneet enää kolmannelle kaudelle. Heidät korvasi Kevin Murphy ja Georhe W. Perkins, jotka olivat aikaisemminkin toimineet sarjan tuottajina. Myös John Pardee, Joey Murphy, ja Chris Black jatkoivat myös sarjan tuottamista.

 Näyttelijät 
 Päähenkilöt 

 Teri Hatcher – Susan Mayer
 Felicity Huffman – Lynette Scavo
 Marcia Cross – Bree Hodge
 Eva Longoria – Gabrielle Solis
 Nicollette Sheridan – Edie Britt
 Brenda Strong – Mary Alice Young
 Andrea Bowen – Julie Mayer
 Ricardo Antonio Chavira – Carlos Solis
 Doug Savant – Tom Scavo
 James Denton – Mike Delfino
 Kyle MacLachlan – Orson Hodge
Muita keskeisiä henkilöitä:
 Shawn Pyfrom – Andrew Van de Kamp
 Joy Lauren - Danielle Van de Kamp
 Josh Henderson – Austin McCann
 Brent Kinsman – Preston Scavo
 Shane Kinsman – Porter Scavo
 Zane Huett – Parker Scavo

 Sivuhenkilöitä 

 Dougray Scott - Ian Hainsworth
 Dixie Carter - Gloria Hodge
 Valerie Mahaffey - Alma Hodge
 Kirsten Warren - Nora Huntington
 Rachel Fox  - Kayla Huntington Scavo
 John Slattery  - Victor Lang
 Jake Cherry - Travers McLain
 Kathryn Joosten - Karen McCluskey
 Mark Moses - Paul Young
 Cody Cash - Zach Young
 Laurie Metcalf - Carolyn Bigsby
 Pat Crawford Brown - Ida Greenberg
 Ernie Hudson - etsivä Ridley
 Matt Roth - Art Shepard
 Kathleen York - Monique Polje
 Jason Gedrik - Rick Coletti
 Brian Kerwin - Harvey Bigsby
 Mike Farrell - Milton Lang
 Jesse Metcalfe - John Rowland
 Gwendolyn Yo - Shao-Mei
 Polly Bergen - Stella Wingfield
 Currie Graham - Ed Ferrara
 Richard Burgi - Karl Mayer
 Steven Culp - Rex Van de Kamp
 Anthony Azizi - Mr. Falati
 Chloe Moretz - Sherry
 Greg Evigan - Charles McLane
 Ellen Geer - Lillian Simms
Vierailevia tähtiä:
 Lynn Redgrave – Dalia Hainsworth
 Paxton Whitehead – Graham Hainsworth
 Debra Monk – Marcella

 Jaksot 
''Katso myös Luettelo televisiosarjan Täydelliset naiset jaksoista
 Jakso  Nimi (suomenkielinen/alkuperäinen)  Ensiesitys Yhdysvalloissa  Ensiesitys Suomessa  Katsojia (USA; milj.)3x01 (48)  Sade / Listen to the Rain on the Roof  24. syyskuuta 2006  17. syyskuuta 200724,09 Kuusi kuukautta edellisen kauden päättymisestä Orson kosii Breeta, joka epäröiden suostuu. Kihlajaisiin kuitenkin ilmestyy kutsumaton vieras, joka väittää Orsonin murhanneen entisen vaimonsa. Mike on koomassa ja Susan käy usein katsomassa häntä. Sairaalassa oleilee myös Ian Hainsworth, joka käy katsomassa pari vuotta koomassa maannutta vaimoaan. Susan ja Ian ystävystyvät. Gabrielle hoitaa viimeisillään raskaana olevaa kotiapulaistaan, mutta heidän välit ovat huomattavasti kiristyneet. Lynette yrittää tulla toimeen lähelle muuttaneen Noran kanssa.3x02 (49)  Täydellinen pari / It Takes Two  1. lokakuuta 2006  24. syyskuuta 2007 21,42 Susan ja Ian menevät treffeille Ianin aloitteesta. Gabriellen lapsi syntyy, mutta tulos ei ole odotetun kaltainen, koska hedelmöityksessä oli tapahtunut sekaannus. Gabrielle ja Carlos eivät halua lasta ja pariskunnan avioero on entistä selkeämpi. Bree ja Orson menevät naimisiin, vaikka Bree suhtautuu epäilyksellä miehensä menneisyyteen. Varsinkin, kun pari kutsutaan häistä ruumishuoneelle tunnistamaan tuntemattoman naisen ruumista. Orson tunnistaa naisen, mutta ei paljasta tätä Breelle. Edien sisarenpoika Austin tulee vierailulle. Lynette on onneton Noran takia, eikä tiedä mitä tehdä asialle.3x03 (50)  Viikonloppu maalla / A Weekend in the Country  8. lokakuuta 2006  1. lokakuuta 2007 20,96 Naiset lähtevät lomalle kukin tahollaan. Breen häämatka keskeytyy kuitenkin alkuunsa, kun hän näkee televisiosta uutisraportin kadulla puoli vuotta asuneesta pojastaan. Mike herää koomasta, mutta Susan on mökillä Ianin kanssa eikä hänen matkapuhelimeensa saada yhteyttä. Mikella on muistinmenetys ja Edie päättääkin virkistää Miken muistia kertomalla oman versionsa viimeisen kahden vuoden tapahtumista.3x04 (51)  Historiaa / Like It Was  15. lokakuuta 2006  8. lokakuuta 2007 20,64 Susan jättää Ianin kuultuaan Miken heränneen. Edien valheellisten kertomusten takia Mike ei kuitenkaan halua olla tekemisissä Susanin kanssa. Andrew palaa kotiin muuttuneena ja luo uudestaan yhteyden äitiinsä. Danielle sen sijaan aiheuttaa Breelle ongelmia aloittamalla salasuhteen opettajansa kanssa. Gabriellen ja Carlosin avioero ei ole vielä lopullinen ja pari ajautuu riitaan, kun Carlos päättää muuttaa takaisin taloon. Carlos kertoo rakastavansa Gabya yhä.3x05 (52)  Sabotaasia / Nice She Ain’t  22. lokakuuta 2006  15. lokakuuta 2007 19,71 Nora yrittää rikkoa Lynetten ja Tomin välit puuttumalla Tomin urasuunnitelmiin. Danielle yrittää itsemurhaa heikolla menestyksellä ja eroaa lopulta opettajastaan Breen käytettyä ovelaa käänteispsykologiaa. Gabrielle ja Carlos yrittävät tehdä toisensa mustasukkaisiksi menemällä treffeille muiden kanssa. Poliisit löytävät kuolleen naisen kädestä Miken puhelinnumeron.3x06 (53)  Tunnustan / Sweetheart, I Have to Confess  29. lokakuuta 2006  22. lokakuuta 2007 21,24 Mike näkee takauman kuolleesta naisesta. Lynette ei hyväksy Tomin ideaa perustaa oma pitseria, joten Nora kokee aikansa olevan otollinen ja suutelee masentunutta Tomia. Saatuaan tietää tästä Lynette varoittaa Noraa pysymään kaukana hänen perheestään. Gabrielle hämmentyy Carlosin luovutettua oikeudessa. Myöhemmin Gaby löytää Carlosin papereita, joiden mukaan hän on saanut miljoonien arvoisen työpaikan. Gaby haluaa osan rahoista itselleen ja viettelee Carlosin, joka lopulta paljastaa, että lähetti paperit itse itselleen aikomuksenaan nöyryyttää ja satuttaa Gabya. Susan palaa Ianin luo, koska saa tietää Miken ja Edien suhteesta.3x07 (54)  Pamaus / Bang  5. marraskuuta 2006  29. lokakuuta 2007 22,65 Orsonia vaimonsa murhasta epäilevä Carolyn Bigsby saa kuulla Breelta miehensä pettävän häntä. Hän hermostuu ja menee miehensä työpaikalle paikalliseen supermarkettiin jossa yrittää ampua tämän. Yrityksen epäonnistuttua hän ottaa kaupan asiakkaat panttivangeiksi. Bigsby tappaa Noran ja ampuu myös Lynetea, mutta uusi naapuri Art pelastaa tämän hengen. Ollessaan panttivankeina Julie ja Austin lähentyvät. Oikeus määrää Carlosille kaikki talon tavarat hänen todistettuaan, että Gaby vietteli hänet. Siitä suuttuneena Gaby alkaa tuhota talon sisältöä. Kostoksi Carlos alkaa tuhota taloa, mutta lopulta he lopettavan sodan toisiaan vastaan.3x08 (55)  Lapset ja vanhemmat / Children & Art  12. marraskuuta 2006  5. marraskuuta 2007 22,27 Lynette epäilee uutta naapuria, Artia, pedofiiliksi nähtyään kuvia nuorista vähäpukeisista pojista tämän kellarissa. Gabrielle yrittää etsiä elämäänsä sisältöä ja palaa malliksi, mutta yritysten tulos ei ole odotetun kaltainen. Julie ja Austin alkavat seurustella. Bree tahtoo saada yhteyden Orsonin äitiin ja menee vierailulle hoitokotiin. Hän pyytää Glorian kotiinsa ja hämmentyy äidin ja pojan kireistä väleistä.3x09 (56)  Kauniit tytöt / Beautiful Girls  19. marraskuuta 2006  12. marraskuuta 2007 21,63 Gloria kertoo Breelle, että Orson petti entistä vaimoaan, Almaa, ranskalaisen Moniquen kanssa. Kukaan ei ole nähnyt Almaa eron jälkeen. Bree ei tunne kykenevänsä luottaa Orsoniin enää ja pyytää tätä lähtemään talostaan. Gabrielle tekee vanhalle ystävälleen vastahakoisesti palveluksen, ja alkaa valmentaa nuoria tyttöjä kauneuskilpailuihin, josta löytää uuden tarkoituksen elämäänsä. Susan yöpyy Ianin luona ja huomaa, ettei löydä tietään hovimestarin eikä Ianin sydämeen, joissa kummassakin on edelleen Ianin koomassa oleva vaimo, Jane. Lynette kertoo naapureille epäilyksiään Artista, mistä ihmiset villiintyvät.3x10 (57)  Joulun taika / The Miracle Song  26. marraskuuta 2006  19. marraskuuta 2007 21,43 Mike pidätetään Moniquen murhasta, koska hänen pihdeistään löydettiin Moniquen verta. Edie jättää Miken, mutta Susan on varma ettei Mike tappanut naista ja haluaa auttaa hankkimalla asianajajan. Ian tekee mustasukkaisena sopimuksen, ettei Susan tapaisi Mikea enää, jos hän kustantaa hyvän asianajajan. Breen ja Susanin välille puhkeaa riita, kun Susan Miken syyttömyyttä vannoen soittaa poliisille, ja kertoo, että Orsonilla oli suhde Moniquen kanssa. Bree ottaa Orsonin takaisin kuultuaan, ettei Orson rakastanut Almaa, vaan meni naimisiin tämän kanssa äitinsä painostuksesta. Lynetten epäilykset Artista saavat naapuruston tekemään mielenosoituksen, jonka takia Artin sisko kuolee. Art muuttaa pois ja paljastaa syyllisyyttä potevalle Lynetelle hänen olleensa oikeassa epäilystensä kanssa. Gloria tapaa Alman keskustellakseen suunnitelmistaan.3x11 (58)  Nainen menneisyydestä / No Fits, No Fights, No Feuds  7. tammikuuta 2007  26. marraskuuta 2007 18,71 Alma menee tapaamaan Breeta ja kertoo tälle piileskelleensä Kanadassa kaiken tämän ajan. Bree päättää järjestää päivälliskutsut todistaakseen ystävilleen, ettei Orson tappanut vaimoaan. Juhlissa tapahtuu kuitenkin käänne, joka tuhoaa Breen ja Susanin ystävyyden ja kenties Ianin rakkaudenkin. Kayla muuttaa Scavoille asumaan, mutta pitää Lynetteä syynä äitinsä kuolemaan. Gaby ymmärtää, ettei ole päässyt vielä yli Carloksesta, ja Julie päättää menettää neitsyyden Austinin kanssa.3x12 (59)  Turvattomuus / Not While I’m Around  14. tammikuuta 2007  3. joulukuuta 200716,76 Susan saa selville, että Julie aikoo harrastaa seksiä eikä pidä asiasta. Hän ja Edie saavat selville Austinin ja Daniellen suhteen, minkä jälkeen sydämensä särkenyt Julie ja Austin eroavat. Bree menee Alman luo ja pyytää häntä jättämään Orsonin rauhaan. Bree huolestuu löydettyään vahingossa Alman komerosta pussin, joka sisältää Moniquen hampaat. Lynette puuttuu Tomin ravintola-asioihin huomattuaan ettei kaikki suju suunnitelmien mukaan. Gabriellella on salainen ihailija, joka jättää hänen kotiinsa kalliita lahjoja. Hän on innoissaan asiasta, kunnes menee tapaamaan ihailijaa ja huomaa sen olevan Zach Young.3x13 (60)  Hampaiden kiristystä / Come Play Wiz Me  21. tammikuuta 2007  10. joulukuuta 2007 17,14 Susan suostuttelee Gabriellen menemään treffeille Zachin kanssa, jotta tämä maksaisi Miken takuut ja asianajajan. Jane kuolee. Alma ja Gloria huijaavat Orsonin Alman luokse ja huumaavat tämän, jotta Alma voisi raiskata Orsonin ja tulla raskaaksi. Bree saa kaiken selville. Lynette eroaa työstään ja päättää alkaa ravintolabisneksessä Tomin kumppaniksi.3x14 (61)  Muisto / I Remember That  11. helmikuuta 2007  17. joulukuuta 2007 18,10 Orson kertoo Almalle ja Glorialle etteivät he voi estää häntä ja Breeta olemasta yhdessä, vaikka Alma tulisikin raskaaksi. Sen jälkeen Alma hermostuu ja päättää ilmiantaa Orsonin poliisille meneistä teoista. Gloria kuitenkin lukitsee Alman ullakolle. Bree huijataan kiipeämään katolle, josta hän putoaa ja joutuu sairaalaan. Mike muistaa hypnoterapian avulla Moniquen murhaillan, ja sen, että Orson oli paikalla. He päätyvät tappelemaan sairaalan katolla, josta Orson putoaa alas. Gabrielle menee treffeille Zachin alaisen kanssa, mutta Zach estää treffien etenemisen Gabriellen tietämättä. Tom ei pidä siitä, että Lynette yrittää puuttua ravintolan toimintaan. Ian kosii Susania, joka vastaa myöntävästi.3x15 (62)  Yhteinen onni / The Little Things You Do Together  18. helmikuuta 2007  7. tammikuuta 2008 18,71 Alma onnistuu pakenemaan ullakolta, mutta putoaa talonsa katolta ja kuolee. Gloria yrittää murhata Breen ja lavastaa sen itsemurhaksi, mutta Orson onnistuu estämään hänet viime hetkellä. Gloria saa sydänkohtauksen ja halvaantuu täysin. Orson vie hänet makaamaan kuolleen Alman viereen ja tapahtumaketjun selvitessä poliiseille Mike vapautetaan syytteistä. Lopulta paljastuu, että Gloria oli murhannut Moniquen ja pyysi Orsonin avuksi salaamaan rikosta. Mike sattui tulemaan paikalle murhailtana, mutta ei nähnyt ruumista. Scavojen pizzeria avataan ja Gabrielle saa Zachin ymmärtämään ettei heillä ole tulevaisuutta.3x16 (63)  Pokerinaamat / My Husband, The Pig  4. maaliskuuta 2007  14. tammikuuta 2008 18,31 Edien entinen mies tuo parin pojan vierailulle ja Carlos huomaa, että Edie on kaukana täydellisestä äidistä. Ian ja Mike päättävät riidan Susanista Ianin voitoksi pokerin avulla. Tom yrittää suunnitella Lynettelle täydellistä hääpäivää. Danielle huomaa olevansa raskaana ja Orson päättää ottaa hänet mukaan Orsonin ja Breen häämatkalle, jotta asia ei selviäisi kenellekään. Gabrielle menee treffeille Fairview'n pormestariksi pyrkivän miehen, Victor Langin, kanssa.3x17 (64)  Paljon porua puvusta / Dress Big  8. huhtikuuta 2007  21. tammikuuta 2008 15,93 Lynette ja Tom riitelevät pizzerian työasuista. Lopulta Lynette joutuu hoitamaan yritystä kokonaan itse, sillä Tom loukkaa selkänsä ja joutuu kuukausien sairauslomalle. Victor jahtaa Gabriellea. Susan tapaa appivanhempansa. Edie ja Carlos päätyvät sänkyyn.3x18 (65)  Into ja himo / Liaisons  15. huhtikuuta 2007  28. tammikuuta 2008 16,35 Mike pelastaa Susanin ja Ianin auto-onnettomuuden jälkeen, mikä ärsyttää Iania ja aiheuttaa riidan parin välille. Lynette palkkaa uuden työntekijän Tomin toiveiden vastaisesti. Gabrielle yrittää tehdä Victorin mustasukkaiseksi ja saa vastineeksi rakkaudentunnustuksen.3x19 (66)  Moni kakku päältä kaunis / God, That’s Good  22. huhtikuuta 2007  4. helmikuuta 2008 15,91 Tom vastustaa Lynetten ja uuden työntekijän suunnitelmia pizzerian suhteen, mikä ajaa avioparin riitaan. Gabrielle hyväksyy Victorin kosinnan, ja Carlos masentuu kuullessaan asiasta. Mike ilmoittaa Ianille haluavansa Susanin takaisin. Kolmikon riitelyn päätteeksi Susan päättää perua hänen ja Ianin häät. Poliisi saa selville, että rouva McCluskey säilyttää miehensä ruumista pakastimessaan.3x20 (67)  Juorut / Gossip  29. huhtikuuta 2007  11. helmikuuta 2008 17,17 Susan menee terapeutin puheille, jolloin hän tajuaa että hänen pitää valita joko Mike tai Ian. Victor ja Gabrielle pitävät kihjalaisjuhlat. Gabrielle ei ole iloinen kun hän kuulee Edien ja Carlosin tapailevan. Tom epäilee, että Lynettellä on suhde pitserian uuteen työntekijään. Mike muuttaa.3x21 (68)  Eksyneet / Into The Woods  6. toukokuuta 2007  18. helmikuuta 2008 17,16 Scavojen ravintola ryöstetään, ja Lynette ja Rick lukitaan yöksi ravintolan kylmiöön. Tom luulee, että Lyneten ja Rickin välillä on jotain syvempää. Mike menee metsäretkelle ja Susan lähtee etsimään häntä, mutta eksyy. Victor voittaa vaalit.3x22 (69)  Vaikeat kysymykset / What Would We Do Without You?  13. toukokuuta 2007  25. helmikuuta 2008 16,13 Carlos aikoo ostaa Miken talon. Susan on alla päin, koska hän peruutti häänsä Ianin kanssa ja Gabrielle "varasti" hänen häät. Susan ja Mike menevät kihloihin. Tomin vanha koulukaveri saapuu kylään ja Lynette pelkää avioliittonsa puolesta. Edie pelkää eroa ja ehdottaa siksi Carlosille, että pari tekisi lapsen. Hän syö kuitenkin edelleen salaa ehkäisypillereitä.3x23 (70)  Häähuumaa / Getting Married Today  20. toukokuuta 2007  3. maaliskuuta 2008 18,82 Gabrielle ja Victor menevät naimisiin, kuten myös Susan ja Mike. Bree ja Orson palaavat häämatkaltaan, ja muiden yllätykseksi Bree on raskaana – tai ainakin näyttää olevan. Oikeasti hän yrittää salailla tyttärensä Daniellen raskautta. Lynetten äiti tulee auttamaan tytärtään, kun hän sairastuu syöpään. Carlos saa selville Edien juonen ja eroaa hänestä. Edie yrittää itsemurhaa.

 Lähteet 

Luokka:Täydelliset naiset -tuotantokaudet
pl:Gotowe na wszystko#Seria trzecia